als_Latn dik_Latn sag_Latn
Për herë të dytë nga Haga, Ramush Haradinaj ishte liruar me 29 nëntor 2012.
Ish-kryeministri atë kohë u prit në mënyrë madhështore në aeroport nga garda e shtetit, kryeministri i asaj kohe, Hashim Thaçi, shumë bashkëpunëtorë dhe familja e tij.
Madje për Haradinajn ishte shtruar edhe tepihu i kuq.
Ish-kryeministri Thaçi në daljen e përbashkët para mediave me Haradinajn, atë ditë tha se “lajmi i gëzuar lidhet drejtpërdrejt me luftën e pastër të Ushtrisë Çlirimtare të Kosovës”.
Thaçi madje i kishte uruar kthim të mbarë në aktivitet politike, kundërshtarit të tij politik Haradinajt.
Ndërsa Haradinaj e pati shprehur falënderimin e tij për pritjen dhe kujdesin që i ishte bërë.
Por sot pesë vite pas kur Haradinaj është përballur me një proces gjyqësor, dhe kur është liruar nga autoritet franceze pas akuzave nga Serbia, atë nuk do ta pres shteti, por vetëm familja e tij e ngushtë në aeroport.
Madje zyrtarë nga AAK, veprimin e atëhershëm të Thaçit e kanë parë si keqpërdorim nga ana e tij.
“Pritja do të jetë qytetarët, popullore – joqeveritare. Këtë herë nuk do të shtroj askush tepih të kuq, ka ndodh një herë që e kanë keqpërdor rastin Haradinaj, këtë herë nuk do të ndodhë”, ka thënë sot Muharrem Nitaj, zëdhënësi për media i AAK-së.
Lideri i AAK-së, Haradinaj, pritet të mbërrijë sot në rreth orës 19:00 në Prishtinë, ndërsa ai do të iu drejtohet qytetarëve në sheshin “Zahir Pajaziti”.
Haradinaj ishte arrestuar me 4 janar 2017 nga autoritet franceze, pas një flet-arresti të lëshuar nga Serbia.
Gjatë katër muajve Gjykata në Colmar të Francës ka mbajtur pesë seanca gjyqësore deri sot kur është marrë edhe vendimi përfundimtar për lirimin e Haradinajt.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn